რაშიდ ნურგალიევი

რაშიდ გუმარის ძე ნურგალიევი (; დ. 8 ოქტომბერი, 1956) — რუსი გენერალი და პოლიტიკოსი. რუსეთის შინაგან საქმეთა მინისტრი 2003-2012 წლებში.

ადრეული ცხოვრება და განათლება
ნურგალიევი დაიბადა 1956 წლის 8 ოქტომბერს, ყაზახეთის სსრ-ში. ნურგალიევი წარმოშობით ვოლგის თათარია. 1979 წელს დაამთავრა პეტროვაზდოვსკის სახელმწიფო უნივერსიტეტი, მოგვიანებით გახდა ეკონომიკის მეცნიერებათა დოქტორი.

კარიერა
1981-1995 წლებში მუშაობდა კარელიის კგბ-ს დირექტორატში, მათ შორის 1992-1994 წლებში – კარელიის უშიშროების სამინისტროში, რომელსაც ნიკოლაი პატრუშევი ხელმძღვანელობდა.

1995 წელს მოსკოვში გადავიდა და დაინიშნა რუსეთის საგარეო კონტრდაზვერვის სამსახურის საინსპექტორო დირექტორის ხლმძღვანელ ინსპექტორად და ფსბ-ს შინაგან საქმეთა დეპარტამენტის ხელმძღვანელად.

2002 წელს დაინიშნა რუსეთის შინაგან საქმეთა მინისტრის პირველ მოადგილედ. 2003 წელს გახდა შინაგან საქმეთა მინისტრი. 2012 წელს მოხსნილი იქნა თანამდებობიდან. მოხსნიდან ორ დღეში დაინიშნა უშიშროების საბჭოს მდივნის მოადგილედ.

ოკუპირებულ აფხაზეთში სოხუმის აეროპორტის აღდგენისა და ექსპლუატაციისთვის პასუხისმგებელი რუსი ინვესტორი არის კომპანია „ინფრასტრუქტურული განვითარება“ (Infrastructure Development), რომლის მფლობელი რაშიდ ნურგალიევი უმცროსია, რუსეთის უშიშროების საბჭოს ყოფილი მდივნის, რაშიდ ნურგალიევის ვაჟი.

აფხაზეთის მთავრობისა და ინვესტორის მიერ გაფორმებული „სახელმწიფო-კერძო პარტნიორობის შეთანხმების“ ფარგლებში, კომპანიას დაეკისრა შემდეგი ვალდებულებები:

 აეროპორტის ასაფრენი ზოლის რეკონსტრუქცია,
 ახალი სამგზავრო ტერმინალის მშენებლობა,
 ისტორიული აეროპორტის შენობის განახლება, რომელიც სამთავრობო დელეგაციების მისაღებად გამოიყენებაhttps://jam-news.net/nurgaliyev-owns-the-sukhum-airport/ 

ნურგალიევი დასანქიცრებულია შეერთებული შტატებისა და ევროკავშირს მიერhttps://sanctionssearch.ofac.treas.gov/Details.aspx?id=35216 https://www.opensanctions.org/entities/Q357321/https://data.europa.eu/apps/eusanctionstracker/subjects/7401

რესურსები ინტერნეტში
 ნურგალიევი რუსეთის შსს-ის საიტზე

 სქოლიო 

კატეგორია:დაბადებული 8 ოქტომბერი
კატეგორია:დაბადებული 1956
კატეგორია:რუსეთის შინაგან საქმეთა მინისტრები
კატეგორია:კგბ-ს ოფიცრები
კატეგორია:ცოცხალი ადამიანები